Grotenfelt

Grotenfelt on suomalainen ja ruotsalainen aatelissuku. Suvussa on ollut merkittäviä sotilaita, tilanomistajia, tiedemiehiä ja ennen kaikkea tuomareita. Suku on tiettävästi haarautunut Groth-nimisestä suvusta, jonka edustajia tiedetään eläneen Virossa ja Liivinmaalla 1500- ja 1600-luvuilla ja jonka eräs jäsen aateloitiin Ruotsissa vuonna 1653 nimellä Grotenhjelm, mutta jäi introdusoimatta ritarihuoneelle. Grotenfeltien kantaisä on eversti Nils Grotenfelt, joka pestautui Ruotsin armeijaan kolmikymmenvuotisen sodan loppuvaiheessa, asettui asumaan Savoon ja palveli useissa suurvalta-ajan sodissa. Palkkiona ansioistaan hänet aateloitiin tammikuussa 1677 nimellä Grotenfelt ja vuonna 1686 hänen sukunsa introdusoitiin Ruotsin ritarihuoneelle aatelisena sukuna numero 1032. Hän oli saanut vuonna 1659 läänityksekseen Joroisten Paajalan, josta kehittyi Örnevikin eli Kotkatlahden kartanonakin tunnettu, pitkään suvun kantakartanona toiminut tila. Omistuksiin kuului muitakin merkittäviä maatiloja Joroisissa. Suku vaikutti tämän jälkeen 1800-luvulle saakka Savossa tilanomistajina ja upseereina, mutta sen jälkeen yhä useammat suvun edustajat saavuttivat menestystä tiedemiehinä ja lain alalla. Sittemmin suvun jäsenistä kuusi yleni hovioikeudenneuvokseksi ja kahdeksan sai lisäksi jonkin muun neuvoksen arvonimen. Suku esiteltiin Suomen ritarihuoneelle sen järjestäytymisen yhteydessä vuonna 1818 aatelisena sukuna numero 76. Suvun jäseniä ei asunut Ruotsissa vuoden 1809 jälkeen, mutta kahden sukuhaaran Suomesta muuttaneet edustajat saivat uudelleen edustusoikeuden Ruotsin ritarihuoneelle vuosina 1952 ja 1968. Viitattu 6.9.2012. Suomessa osa suvun jäsenistä on suomentanut nimensä kantakartanon mukaan Kotkatlahdeksi. == Suvun jäseniä == ;Aikajärjestyksessä * Nils Grotenfelt (1631–1703), eversti, aatelissuvun kantaisä * Georg Erik Grotenfelt (1801–1896), sotilas ja tilanomistaja, maanviljelysneuvos * Berndt Johan Grotenfelt (1808–1882), kenraaliluutnantti * Nils Karl Elias Grotenfelt (1817–1868), hovioikeudenneuvos, valtiopäivämies * Adolf Grotenfelt (1828–1892), hovioikeudenneuvos, vankeinhoitohallituksen ensimmäinen ylijohtaja * Nils Grotenfelt (1846–1902), maanviljelyshallituksen ylijohtaja, maanviljelysneuvos, Nils Karl Elias Grotenfeltin poika * Ossian Grotenfelt (1848–1910), filosofian tohtori, lyseon lehtori, Nils Karl Elias Grotenfeltin poika * Nils Bernt Grotenfelt (1851–1929), kamarineuvos, valtiopäivämies Nils Karl Elias Grotenfeltin poika * Gösta Grotenfelt (1855–1922), maanviljelysopin professori, Nils Karl Elias Grotenfeltin poika * Julius Grotenfelt (1859–1929 ), senaattori ja korkeimman oikeuden presidentti, kansanedustaja * Kustavi Grotenfelt (1861–1928), historian professori, kirjailija, poliitikko, Adolf Grotenfeltin poika * Arvi Grotenfelt (1863–1941), filosofian professori, Adolf Grotenfeltin poika * Tor Nils Adolf Grotenfelt (1875–1942), pankinjohtaja, valtiopäivämies, ylijohtaja Nils Grotenfeltin poika * Karl Grotenfelt (1878–1961), maanviljelysneuvos, Ossian Grotenfeltin poika * Erik Grotenfelt (1891–1919), poliitikko, kirjailija, Julius Grotenfeltin poika * Thyra Kotkatlahti, ent. Grotenfelt (1912–1978)Thyra Grotenfelt, Suomen kirjailijat -verkkomatrikkeli., runoilija * Nils Gustav Grotenfelt (1923–2006), Tampellan toimitusjohtaja, kirjailija ja varatuomari * Georg Grotenfelt (s. 1951), arkkitehti ja elokuvaohjaaja ja -tuottaja, Nils Gustav Grotenfeltin poika * Kalle Grotenfelt, rockmuusikko ja -lyyrikko (Luonteri Surf) * Wilhelm Grotenfelt, näyttelijä (Saimaan teatteri) ;Aakkosjärjestyksessä * Adolf Grotenfelt (1828–1892), hovioikeudenneuvos, vankeinhoitohallituksen ensimmäinen ylijohtaja * Arvi Grotenfelt (1863–1941), filosofian professori * Berndt Johan Grotenfelt (1808–1882), kenraaliluuntantti * Erik Grotenfelt (1891–1919), poliitikko, kirjailija * Georg Grotenfelt (s. 1951), arkkitehti ja elokuvaohjaaja ja -tuottaja, Nils Gustav Grotenfeltin poika * Georg Erik Grotenfelt (1801–1896), sotilas ja tilanomistaja, maanviljelysneuvos * Gösta Grotenfelt (1855–1922), maanviljelysopin professori, Nils Karl Elias Grotenfeltin poika * Julius Grotenfelt (1859–1929 ), senaattori ja korkeimman oikeuden presidentti, kansanedustaja * Kalle Grotenfelt, rockmuusikko ja -lyyrikko (Luonteri Surf) * Karl Grotenfelt (1878–1961), maanviljelysneuvos * Kustavi Grotenfelt (1861–1928), historian professori, kirjailija, poliitikko * Nils Grotenfelt (1631–1703), eversti, aatelissuvun kantaisä * Nils Grotenfelt (1846–1902), maanviljelyshallituksen ylijohtaja, maanviljelysneuvos, Nils Karl Elias Grotenfeltin poika * Nils Bernt Grotenfelt (1851–1929), kamarineuvos, valtiopäivämies, Nils Karl Elias Grotenfeltin poika * Nils Gustav Grotenfelt (1923–2006), Tampellan toimitusjohtaja, kirjailija ja varatuomari * Nils Karl Elias Grotenfelt (1817–1868), hovioikeudenneuvos, valtiopäivämies * Ossian Grotenfelt (1848–1910), filosofian tohtori, lyseon lehtori, Nils Karl Elias Grotenfeltin poika * Thyra Kotkatlahti, ent. Grotenfelt (1912–1978), runoilija * Tor Nils Adolf Grotenfelt (1875–1942), pankinjohtaja, valtiopäivämies, ylijohtaja Nils Grotenfeltin poika ==Kirjallisuutta== *Ätten Grotenfelt : anteckningar för släkten, tekijät: N. Karl Grotenfelt, Erik Grotenfelt ja Kustavi Grotenfelt. Loviisa : N. B. Grotenfelt, 1917. *Ätten Grotenfelt. 2, Anteckningar om bröderna Nils, Ossian, Bernt och Gösta Grotenfelt, tekijä: N. Karl Grotenfelt. Varkaus, 1940. == Lähteet == Luokka:Suomalaiset aatelissuvut Luokka:Ruotsin aateli